Diari Oficial de la Generalitat Valenciana


Sumari del DOGV 1780, del 12-05-1992 (1992/824768)

INSTRUCCIÓ de 7 d'abril de 1992, de la Direcció General de la Funció Pública, sobre el procediment d'assignació als funcionaris de la Generalitat Valenciana del codi d'integració en el corresponent sector d'administració general o especial.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1780

Data del DOGV
:   12-05-1992

Secció del DOGV
:   ALTRES DISPOSICIONS

Número del document
:   1992/824768


Data del document
:   07-04-1992

Organisme emissor
:   Conselleria d'Administració Pública

Tipus de document
:   Instrucció

Instrucció de 7 d'abril de 1992, de la Direcció General de la Funció Pública, sobre el procediment d'assignació als funcionaris de la Generalitat Valenciana del codi d'integració en el corresponent sector d'administració general o especial.  
El Decret Legislatiu de 20 de març de 1991, del Consell de la Generalitat Valenciana, pel qual aprova el text refós de la Llei de la Funció Pública Valenciana, regula en l'article 15 l?existència de llocs de treball corresponents a funcionaris d?Administració general i administració especial.  
Com que la participació en els concursos de provisió de llocs de treball està condicionada, entre d'altres circumstàncies, pel requisit que el concursant pertanya al mateix sector en què està classificat el lloc de treball, és evident la importància i transcendència de tenir clarament determinada la condició jurídica de tots els funcionaris a fi de:  
1) Facilitar el treball de les comissions avaluadores.  
2) Garantir la seguretat jurídica pel que fa a la mobilitat del personal.  
3) Homogeneïtzar les dades amb altres administracions perquè siguen més fluïts els trasllats voluntaris dels funcionaris de la Generalitat Valenciana.  
Per tot això, aquesta direcció general ha disposat que els funcionaris la gestió dels quals té assignada, disposen d'un codi que els identifique com a funcionaris d?administració general o especial.  
Per tant, i d'acord amb les competències que la normativa vigent atribueix a aquesta direcció general, s'estableixen les següents normes de procediment:  
Primera  
La Direcció General de la Funció Pública assignarà d'ofici el codi administratiu en el moment d'ingrés o integració a la Generalitat Valenciana.  
Segona  
El codi assignat serà de funcionari d'administració general o administració especial, atenent els següents criteris:  
A) En els supòsits d'ingrés a la Generalitat Valenciana, a la naturalesa de les proves d'accés en què s'ha participat.  
B) En el supòsit d'integració procedent d'altra administració, a la naturalesa del lloc de treball que done lloc a la integració.  
Tercera  
Els codis que s'assignaran a cada funcionari seran els que s'inclouen en l'annex 1.  
Quarta  
En els certificats emesos per aquesta direcció general, es farà constar, amb el número de registre de personal, el codi assignat al funcionari.  
Cinquena  
El Servei d?Anàlisi i Classificació de Llocs de Treball, Règim de Retribucions i Registre de Personal comunicarà a cada funcionari el codi administratiu assignat i quedarà en l'expedient personal una còpia de l'esmentada comunicació.  
València, 7 d'abril de 1992. - El Director General de la Funció Pública: Luis Felipe Martínez Martínez.  
ANNEX I  
Administració general  
2801. Grup A  
2802. Grup B   
2803. Grup C   
2804. Grup D   
2817. Grup E  
Administració especial  
2805. Assessors lingüístics (A)  
2806. Tècnics mitjans de promoció lingüística (B)   
2807. Enginyers agrònoms (A)   
2808. Enginyers tècnics agrícoles (B)   
2809. Veterinaris (A)   
2810. Enginyers industrials (A)   
2811. Enginyers de forests (A)   
2812. Enginyers tècnics forestals (B)   
2813. Inspectors de qualitat contra el frau (B)   
2814. Professors nàutico-pesquers (A)   
2815. Mestres nàutico-pesquers (B)   
2816. Guardes forestals (D)   
2818. Facultatius d'arxius i biblioteques (A)   
2819. Facultatius conservadors de museus (A)   
2820. Ajudants d?arxius i biblioteques (B)   
2821. Arquitectes (A)   
2822. Arquitectes tècnics (B)   
2823. Enginyers de mines (A)   
2824. Enginyers tècnics industrials (B)   
2825. Enginyers tècnics de mines (B)   
2826. Enginyers de carreteres, canals i ports (A)   
2827. Enginyers tècnics d'obres públiques (B)   
2828. Delineants (C)   
2829. Enginyers tècnics topogràfics (B)   
2830. Metges (A)   
2831. Farmacèutics (A)   
2832. ATS (B)   
2833. Enginyers de telecomunicacions (A)   
2834. Assistents socials (B)   
2835. Informàtics i estadístics (C)   
2836. Agents forestals (B)   
2837. Conductors (E)   
2838. Informàtics i estadístics (A)   
2839. Químics (A)   
2840. Informàtics i estadístics (B)   
2841. Docents   
2842. Biòlegs (A)   
2843. Agents d'economia domèstica (B)   
2844. Tècnics especialistes (B)   
2845. Auxiliars de laboratori (D)   
2846. Auxiliars de manteniment (D)   
2847. Ajudants de manteniment (E)   
2848. Laborants (E)   
2849. Mossos de laboratori (E)